Forskerforbundets lokallag Universitetet i Stavanger – FF/UiS

Årsmelding for 2020.

**Organisering og ledelse av lokallaget.**

Åge Hultgren og Lise Karin Meling var henholdsvis leder og nestleder fram til 1.august 2020.

På grunn av korona-sitasjonen ble årsmøtet i Forskerforbundet ved UiS 17. juni 2020 holdt digitalt på Zoom. Valg av leder/nestleder stod på agendaen, men valgkomiteen hadde ingen forslag til leder eller nestleder. Styret fikk derfor fullmakt av årsmøtet til å nedsette et interimsstyre. Styret konstituerte seg, og har bestått av:

Arnljot Corneliussen, konstituert leder

Tillitsvalgte (valgt på årsmøtet i 2019, og er valgt fram til 01.01.21):

UH-fakultetet: Shaher Shalfawi, med Aud Toril Meland som vara

SV-fakultetet: Kai Victor Hansen

TN-fakultetet: Tomasz Wiktorski, med Chunming Rong som vara

AM-fakultetet: Barbro Irene Dahl, med Trond Meling som vara

HH-fakultetet: Kristoffer Wigestrand Eriksen, med Bård Misund som vara.

UK-fakultetet: Lise Karin Meling, sekretær, med Tor Yttredal som vara

HV-fakultetet: Kine Gjesdal, med Eline Ree som vara.

Teknisk-administrative: Arnljot Corneliussen, kasserer, med Celine Ursula Nygaard som vara

**Styremøter**

Styret har hatt 5 styremøter i perioden, hvor 50 saker er blitt behandlet, samt gjennomført et styreseminar. Pga korona har flere av styremøtene foregått på Zoom. I august gjennomgikk styret nye stillingsinstrukser for styrearbeidet, og har definert arbeidsoppgaver for leder, nestleder, kasserer, sekretær/kommunikasjonsansvarlig, tillitsvalgte og valgkomité. Stillingsinstruksen er lagt ut på våre nettsider.

**Samarbeid UNIO**

Det har vært et større fokus på samarbeid innen UNIO fra høsten 2020. UNIO-fagforeningene på UiS består, i tillegg til Forskerforbundet, av: Utdanningsforbundet, Norsk Sykepleierforbund, Akademikerforbundet og Bibliotekarforbundet. I forkant av hvert møte i sentralt hovedavtaleutvalg, har leder i FF innkalt til formøte i UNIO. UNIO-tillitsvalgte har også mulighet til å være bisitter på møtene i sentralt hovedavtaleutvalg, dersom det er noen saker som spesielt angår dem. Vi har fått et godt samarbeid med de andre fagforeningene i UNIO.

**Medlemmer**

Forskerforbundet ved UiS har totalt 415 medlemmer og 55 pensjonistmedlemmer. FF/UIS har ansvar for å fremme saker til ca. 600 organiserte medlemmer gjennom UNIO og Forskerforbundet. Forskerforbundet og UNIO er den klart største arbeidstakerorganisasjonen ved UiS. På landbasis har Forskerforbundet snart 24.000 medlemmer, og er i jevnlig vekst.

**Medlemmer og tillitsvalgte i ulike verv**

Forskerforbundets medlemmer er i ulike verv, posisjoner og stillinger, på både lokalt og nasjonalt nivå. Ved UiS sitter medlemmene i instituttråd, fakultetsstyrer, innstillingsutvalg og i styret for UiS. I tillegg har mange verv som verneombud. Dette er viktige posisjoner som fremmer fellesskap mellom alle tilsatte.

Alle fakultetstillitsvalgte sitter i det fakultetsstyrte HA-utvalget, der aktuelle saker på dette nivå blir informert, drøftet og forhandlet. Hvis det ikke blir enighet på dette nivå, går saken videre til neste nivå.

Sekretær og nestleder i FF ved UiS har ivaretatt alle datalister og medlemmer som eventuelt kan bli tatt ut i streik i UNIO stat, her i Rogaland.

Arnljot Corneliussen møter på årsmøte i FFTA (Forskerforbundets forening for teknisk/administrativt personale)

Forskerforbundet v/UiS har ett sete i Landsrådet av Forskerforbundet, og skal fremme synspunktene til flere universiteter og vitenskapelige høgskoler. Landsrådet har ett årlig møte.

**Sentralt hovedavtaleutvalg og Arbeidsmiljøutvalget**

UIS har to nivå etter Hovedavtalen. Leder v/FF/UiS har ansvar for å møte rektor og HR til møter i sentralt hovedavtaleutvalg, der det i sakene skilles mellom informasjon, drøftinger og forhandlinger. Korona har preget sakskartet det siste året, hvor Forskerforbundet/UNIO har tatt opp flere saker som er meldt inn av våre medlemmer som omhandler den krevende arbeidssituasjonen: bl.a. stipendiaters arbeidsvilkår og forlengelse av stipendiatperioden, kompensasjon for ettermiddag- og kveldsundervisning, hjemmekontor, utstyr som ikke er på plass, forhold som omhandler digital undervisning og den generelt stressende arbeidssituasjonen.

Åge Hultgren (vara Lise Karin Meling) har sittet som medlem i Arbeidsmiljøutvalget. F.o.m. 1.august ble Arnljot Corneliussen valgt til leder av AMU (vara Lise Karin Meling), og har det siste året bl.a. tatt opp saker som omhandler arbeidssituasjonen i korona-tiden, hjemmekontor, kontorlandskap og emneevaluering på nettet.

**Medlemsarrangementer**

Forskerforbundet v/UIS fikk O**pplysnings og utviklingsmidler** for å gjennomføre flere kurs og seminar for våre medlemmer. Vi arrangerte følgende seminar 14.oktober: «Jag trivst bäst i öppna landskap? Eller? Søkelys på kontorlandskap og arbeidsmiljø» - et seminar vi kan tenke oss å ha igjen.

Dessverre måtte flere av de andre tillyste seminarene avlyses pga. korona-situasjonen.

**Lønn**

Det primære arbeid for er fagforening er selvsagt å arbeide for bedring av lønn og arbeidsforhold. Høsten 2020 var et hovedoppgjør. Pga korona ble forhandlingene utsatt: de startet 1.september; 14.september ble det brudd og oppgjøret gikk til mekling med frist 14.oktober. Partene kom til enighet og resultatet ble sendt til uravstemning, hvor over 80% stemte ja til resultatet i meklingen. Det ble ingen lokale forhandlinger høsten 2020: resultatet ble et sentralt generelt tillegg, gjeldende fra 1.oktober, og lånerammen i Statens pensjonskasse ble økt fra 2 til 2.3 millioner kroner.

Stavanger, 21. april 2021

På vegne av styret i Forskerforbundet ved UiS

Arnljot Corneliussen